
Indre Østfold kirkelige fellesråd  
 
MØTEBOK 
INDRE ØSTFOLD KIRKELIGE FELLESRÅD 
  
Tid:   01.09.2026 kl 18.30 
Sted: Spiserommet på kirkekontoret i Askim. 
 
Tilstede: Bjørn Solberg (leder/Eidsberg), Tormod Karlsen (nestlededer/Trøgstad), Tove Opsahl Halset (Hobøl), Iver Ludvig Langseth (Spydeberg), Arne Lein (Askim), Bjørnar Grønbech (kommunal repr.), prost Kjartan Bergslid. 
Fra administrasjonen: kirkeverge Anne-Grethe Larsen.
Forfall: Jan Mathisen

Møte ble startet med markering  av Kong Harald V’s død. Bilde av Kongen, tenning av lys, bønn og Kongesangen.  

I starten av møtet orienterte diakonen i Askim; Solfrid Habte-Sønsteby om søknade  invasjonsmidler diakoni. Fellesrådet hadde fått tilsendt søknaden før møte. 
Det jobbes med å søke midler til hvordan kirke og helse-og omsorgstjenester sammen kan styrke støtten til eldre mennesker, pårørende og ansatte? Fellesrådet har en samarbeidsavtale med kommunen innen helse. Søknadsfrist er 30.9.2026.  

Saksliste 
 
Sak 35/26	Godkjenning av innkalling og saksliste. 
Vedtak: Innkalling og saksliste godkjennes med to tilleggssaker som var sendt ut på forhånd. 

Sak 36/26	Godkjenning av protokoll fra møte 09.06.2026
Vedtak: Protokollen godkjent. 
 
Sak 37/26	Orienteringer. 
		
Orientering fra prosten, kirkevergen og FR-leder om aktuelle saker. 
Prosten: 
Personal; Eidsberg kapellan sykemeldt, Runo Lilleaasen er vikar i 3 mnd til november, sokneprest Eidsberg sykemeldt 80% til 21.9. 
Askim; Arne Lein og Reidar Strand er vikar til ny kapellan er på plass 1. november. 

Kirken får en sentral rolle når profilerte mennesker dør. Møter med prost og kirkeverge den siste uka for å koordinere hva kirken skulle gjøre lokalt i forbindelse med Kongens død. 
Refererte til møte med en representant fra IØGC. Ny dirigent er på plass og hun heter Malin Byberg. De øver på torsdager. Fellesrådet har fremmet ønsker om å delta på 4 gudstjenester i løpet av et år. Styret i koret tar kontakt med leder i Normisjon på MMHB om deltakelse på møte der. 
Prosten har flytta fra prestegården til Son hvor de har kjøpt seg hus. Prosten tar videreutdanning denne høsten ved høyskolen i Østfold 15 studiepoeng i organisasjonspsykologi. Undervisning mandag og lørdager og 3 uker studiepermisjon i desember. 
 
Kirkevergen: 
- Diverse arbeid gjennomført på Kirkestallen i Trøgstad i løpet av sommeren. 
- Status arbeid på Båstad kirke, Hobøl kirke, etablering av minnelund i Spydeberg
- Oppfølging branntilsyn
- Strømsparing vinteren 2026/2027. Hvordan bruker vi byggene i januar, februar? 
- Møte med formannskapet 11.9.
- Henvendelse fra kommunen vedr ulovlig oppmerking av p-plasser. 

Leder i fellesrådet:  
Lærling 20% Eidsberg barn og unge  som Eidsberg menighetsråd betaler . Møte med nominasjonskomiteene  14.9. Bjørn fortalte om en kirkeapp som er blitt lansert og som er veldig populær. 

 		Vedtak: Tas til orientering. 

Sak 38/26	Regnskapsrapport pr 31.07.2026. Budsjett 2027. 
Regnskapsrapporten pr 31.7 viser et mindreforbruk på kr 5 565 839. Det ligger med to vedlegg til denne saken; en overordnet oversikt og en mer detaljert oversikt. 
	Kommentarer til rapporten: 
Årets lønnsoppgjør blir etterbetalt i september. Lønnsforhandlinger til ledergruppa blir gjennomført 1. halvdel i oktober. 
	Tilskudd til KUL (trosopplæring) ble til slutt utbetalt sent i juni måned. Vi har ennå ikke fått tildelingsbrev for KUL, kateket og diakon fra bispedømmet, så vi har ført tilskuddet inn etter beste evne. 
Kostnaden til strøm er over budsjett og selvfølgelig noe lavere nå i sommermånedene, men der vil det bli et overforbruk. 
Konfirmantinnbetalinger er ikke regnskapsført enda da noen har hatt leir i juni og i august. Denne inntekten kommer, det gjør også utgiften til leir. 
	

Budsjett 2027. Kirkevergen har startet arbeidet med budsjett 2027. Foreløpig har det ikke kommet noen signaler fra kommunen på rammen for 2027. Kirkevergen vil gi en orientering i møte om budsjett 2027. 

Vedtak: Regnskapsrapport tas til etterretning. Informasjon om budsjett 2027 tas til orientering. Opprinnelig vedtatt ramme for 2026, + anslag pris-og lønnsvekst 2026 (3,1%). Foreløpig ramme for 2027 kr 34 796 000 til drift. Foreløpig investeringsramme på 2,75 millioner kr. 

Sak 39/26	Oppfølging av sak 44/25 Utbygging av Tomter kapell. 
I sak 44/25 behandlet Indre Østfold kirkelige fellesråd forslag om å utrede utbygging av Tomter kapell. Fellesrådet vedtok følgende: 
Fellesrådet ber kirkevergen utrede saken nærmere i løpet av 2026. Se på behovet for gravkapell for vestsiden  av Glomma. Viktig med en dialog med kommunen om dette på et tidlig tidspunkt. 
Som oppfølging av vedtaket har kirkevergen vært i dialog med administrasjonen i Indre Østfold kommune om framtidig behov for seremonirom og muligheten for å prioritere et slikt prosjekt. 
Tomter kapell har i dag begrenset kapasitet, og det forekommer enkelte gravferder hvor antall deltakere overstiger kapasiteten i bygget. Dette var bakgrunnen for at Hobøl og Tomter menighetsråd tok opp saken. 
Det er innhentet pris på en innledende utredning/mulighetsstudie for en eventuell utbygging. En slik utredning vil medføre kostnader og administrativ ressursbruk på minst 100 000 kr, uten at det foreligger finansiering eller planvedtak for et eventuelt byggeprosjekt. 
I dialog med kommunens administrasjon er det ikke gitt signaler om at etablering eller utvidelse av seremonikapasitet er et prioritert investeringsområde. Tvert imot er tilbakemeldingen at kommunen samlet sett vurderer at det finnes tilstrekkelig bygningskapasitet til seremoni -og forsamlingsformål. 
Kirkevergen har forståelse for ønsket om større kapasitet ved Tomter kapell, og erkjenner at enkelte seremonier har vist begrensinger ved dagens anlegg, men konstaterer samtidig at dette gjelder et begrenset antall seremonier. 
Kirkevergen vurderer altså at dagens bygningsmasse samlet sett dekker det ordinære behovet for gravferdsseremonier i området. Kirkevergen minner videre om at fellesrådet står overfor betydelige oppgaver knyttet til vedlikehold av kirkebygg, gravplasser og andre investeringstiltak.  
Når kommunen heller ikke signaliserer behov for økt seremonikapasitet eller vilje til å prioritere et slikt investeringsprosjekt vurderer kirkevergen at det ikke er hensikstmessig å bruke fellesrådets midler på en videre utredning på nåværende tidspunkt. 
Administrasjonen anbefaler derfor at andre investeringstiltak prioriteres foran en utredning av utbygging ved Tomter kapell. 
Vedtak: 
1. Indre Østfold kirkelige fellesråd tar saken til orientering. 
2. Fellesrådet finner ikke grunnlag for å prioritere midler til utredning av utbygging av Tomter kapell på nåværende tidspunkt. 
3. Behovet for framtidig seremonikapasitet på østsiden av Glomma følges opp gjennom fellesrådets  arbeid med langsiktige planer for kirkebygg og gravplasser. 
	Det ble stemt over forslaget. 6 stemte for kirkevergens forslag og 1 i mot. 
	


Sak 40/26	KUL-høring
Prosten og KUL koordinatoren har på vegne av fellesrådet i Indre Østfold jobbet med høringen om ny rammeplan for kirkelig undervisning og læring. Deres svar ligger med som eget vedlegg
Linken til alle høringssakens papirer ligger her. (det er ganske mange). 
https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/hoering-rammeplaner-for-kirkelig-undervisning-og-laering/
Vedtak: Høringssvaret vedr ny rammeplan for KUL godkjennes. 

Sak 41 /26	Eventuelt

a) Lokale lønnsforhandlinger. Denne høsten skal det gjennomføres lokale lønnsforhandlinger. Det har ikke vært lokale lønnsforhandlinger siden 2022. Kirkevergen har lest igjennom delegeringsreglementet og kan ikke se der at det står tydelig at fellesrådet har delegert dette til kirkevergen. Kirkevergen ber om at fellesrådet delegerer til kirkevergen som igjen kan delegere til personalleder (HR leder) å gjennomføre lokale lønnsforhandlinger på vegne av fellesrådet. Delegeringsreglementet må revideres og komme som sak til fellesrådet på et senere tidspunkt.
VEDTAK: Indre Østfold kirkelige fellesråd delegerer til kirkevergen å gjennomføre lokale lønnsforhandlinger høsten 2026. 

b) Justering i prisliste. 
Ledergruppa foreslår at IØKF ikke lenger tilbyr organister til gravferdsseremonier der avdøde ikke var medlem av Den norske kirke. Dette gjelder f.eks. medlemmer i Frelsesarmeen, Misjonskirken, Pinsemenigheten, livssynsåpne seremonier og seremonier der Human etisk forbund taler.
Praksis pr. i dag er at organist ansatt i IØKF kan leies inn for kr. 1656,-.
Ledergruppa mener at dette tilbudet bør utgå, da våre organister ikke skal ha dette som en del av sine arbeidsoppgaver som ansatt i IØKF. Dersom organist ansatt hos oss, får forespørsel om å spille i en seremoni der avdøde ikke var medlem av DNK må det avklares med nærmeste leder ift. arbeidsplan. Organisten må i slike tilfeller avspaserer hos oss, og selv fakturere oppdragsgiver.
VEDTAK: Saken ble utsatt. Kirkevergen undersøker hva andre fellesråd gjør og det blir tatt opp i behandlingen av ny prisliste 2027. 
	
	

	
	
	


Askim 09.09.2026 

Bjørn Solberg (sign.) 					Anne-Grethe Larsen 
Leder i IØKF						Kirkeverge i  IØKF 

